MUNICIPIUL  TIMISOARA                                                                     

DIRECȚIA CALITATEA VIEȚII
BIROUL AVIZE ȘI CONTROL MEDIU,
           

  SC2023-9558/12.04.2023

RAPORT DE SPECIALITATE

privind aprobarea participării Municipiului Timișoara  la Programul privind casarea autovehiculelor uzate, derulat în cofinanțare cu Administrația Fondului pentru Mediu

Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea participării Municipiului Timișoara la Programul privind casarea autovehiculelor uzate, derulat în cofinanțare cu Administrația Fondului pentru Mediu.
Prin H.C.L. nr. 51/06.02.2023 privind aprobarea Bugetului Local al Municipiului Timișoara pe anul 2023, s-a aprobat suma de 2.850.000 lei ca stimulent pentru casarea autovehiculelor uzate, în baza Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanțarea a Programului privind casarea autovehiculelor uzate.

La data de 04.04.2023 s-a publicat în Monitorul Oficial nr. 279, Ordinul nr. 864/30.03.2023 pentru modificarea anexei la Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanțare a Programului privind casarea autovehiculelor uzate.

Conform prevederilor art. 5 alin. 1 lit. s) din Ghidul de finanțare aprobat prin Ordinul nr. 864/30.03.2023, se acordă un stimulent pentru casare - suma nerambursabilă în cuantum de 3.000 lei acordată beneficiarului care a predat spre casare şi a radiat din circulație şi din evidența fiscală a delegatului un autovehicul uzat. Stimulentul pentru casare este constituit din suma de 2.400 lei alocată din Fondul pentru mediu şi suma de 600 lei susținută din surse proprii de către delegat - UAT. 
Conform prevederilor art. 8 alin. 3 lit. e) din Ghidul de finanțare aprobat prin Ordinul nr. 864/30.03.2023, în cadrul unei sesiuni de înscriere, unui solicitant i se pot vira sume reprezentând stimulent pentru casare pentru cel mult 5.000 de autovehicule uzate, pentru UAT cu o populație ≥ 200.001 locuitori.
Conform prevederilor art. 11 din Ghidul de finanțare aprobat prin Ordinul nr. 864/30.03.2023, n cadrul sesiunii de înscriere, solicitantul depune următoarele documente:

a) cererea de înscriere, semnată de reprezentantul legal al solicitantului sau de împuternicitul acestuia, cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacțiile electronice pe piața internă şi de abrogare a Directivei 1999/93/CE;

b) actul administrativ prin care persoana împuternicită să semneze cererea de înscriere este mandatată de către reprezentantul legal în acest sens, după caz;

c) actul de identitate al reprezentantului legal sau, după caz, al împuternicitului solicitantului, în termen de valabilitate la data depunerii cererii de înscriere;

d) documentul doveditor al deschiderii de către solicitant la Trezoreria Statului a contului de venituri încasate de la Fondul pentru mediu. Contul va avea cod/indicator bugetar „21.43.02.20 - alte subvenții primite de la administrația centrală pentru finanțarea unor activități“;

e) hotărârea autorității deliberative a solicitantului, din care rezultă:

1. acordul cu privire la participarea în cadrul Programului;

2. cuantumul contribuției proprii;

3. numărul de autovehicule uzate estimat a face obiectul acordării stimulentului pentru casare.
Prin adresa nr. 1624/28.03.2023 transmisă de către Direcția Regională de Statistică Timiș ca răspuns la adresa nr. SC2023-8063/28.03.2023, se comunică faptul că populația Municipiului Timișoara, după domiciliu la data de 01.07.2022 date provizorii, este de 311.651 persoane. 
Având în vedere prevederile art. 129 alin. (2) lit. b),  alin. (4) lit. g), din O.U.G. nr. 57/2019 privind Codul administrativ, cu modificările și completările ulterioare, 
În baza prevederilor art.133, 139 alin.(1)  și art.196 alin.1, lit. a) din  Ordonanța de Urgență a Guvernului nr.57/2019 - privind  Codul administrativ, cu modificările și completările ulterioare
PROPUNEM:
· Aprobarea participării UAT Municipiul Timișoara la Programul privind casarea autovehiculelor uzate, derulat în cofinanțare cu Administrația Fondului pentru Mediu;
· Împuternicirea Domnului Dominic FRITZ în calitate de reprezentant legal al UAT Municipiul Timișoara să reprezinte Municipiul Timișoara în relația cu Administrația Fondului pentru Mediu, să semneze cererea de finanțare și toate celelalte documente conexe aplicației programului; 
· Derularea Programului, prevăzut la art. 1, va fi realizat conform Ghidului de finanțare a Programului privind casarea autovehiculelor uzate, aprobat prin Ordinul nr. 2.261/2022 modificat  și completat cu Ordinul nr. 864/30.03.2023 emis de către Ministrul Mediului, Apelor și Pădurilor.

· Contribuția proprie a Municipiului Timișoara pentru un autoturism este 600 lei.

· Sumele necesare pentru contribuția proprie sunt asigurate pentru un număr de 4.700 de autovehicule, în limita sumei de 2.820.000 lei, cuprinsă în bugetul local la capitolul 74.02. – Protecția mediului subcapitolul 74.02A.03 Reducerea și controlul poluării, aprobată prin H.C.L. nr. 51/06.02.2023 privind aprobarea bugetului Local al Municipiului Timișoara pe anul 2023

· Ducerea la îndeplinire a proiectului se încredințează Direcției Fiscale, Direcției Economice, Biroului Avize și Control Mediu, din cadrul Primăriei Municipiului Timișoara.

ȘEF BIROU AVIZE ȘI CONTROL MEDIU


CONSILIER

               Victor Cătălin BIRDA

